Pag

Pag (latin Pagus, italiensk Pago) er ei øy nord i Adriahavet utanfor kysten av Kroatia. Ho er den femte største av dei kroatiske øyane, og den øya med lengst kystlinje.

Pag har eit folketal på 8 339 (2021). I tillegg til dei større tettstadene Pag og Novalja, ligg det mange mindre landsbyar og turiststader her.

Øya er administrativt delt i den nordlege delen som høyrer til Lika-Senj fylke, med bykommunen Novalja, og den sørlege delen som høyrer til Zadar fylke med bykommunen Pag og dei to landkommunane Kolan og Povljana.

 Geografi 

Pag høyrer til den nord-dalmatiske øygruppa, og strekkjer seg frå nordvest mot søraust langs kysten. Mellom øya og fastlandet ligg Velebitsundet. Øya har eit areal på 305 km² og ei kystlinje på 302,47 km. Ho er 60 km lang (frå nordvest til søraust) og mellom 2 og 10 km brei.

Sørvestkysten av øya er låg, medan nordvestsida av øya er høg og bratt. Det meste av øya er steinete, og enkelte område er dekkja av middelhavskratt. Og på søraustsida ligg karstinnsjøane Velo Blato og Malo Blato. Det høgaste punktet på øya er Sveti Vid (St. Vitus, 348 m).

I dalane og på slettane vert det dyrka vin, grønsaker og frukt. Dei større plassane på øya er knytt saman av ein veg og ei 300 meter lang bogebru. Det er ferjesamband til fastlandet mellom Prizna og Žigljen. Store hamner og landsbyar er Lun, Stara Novalja, Novalja, Kolan, Šimuni, Metajna, Pag, Dinjiška og Povljana.

Folketal
Folketalet på øya ved dei siste folketeljingane, fordelt på kommunane, var:

   Folketal 2001  Folketal 2011  Folketal 2021 Kolan kommune  –  791  815 Novalja kommune  3 335  3 663  3 680 Pag kommune  4 350  3 846  3 175 Povljana kommune  713  759  669 Øya Pag  8 398 9 059 8 339

Dei største tettstadene på øya var:

   Kommune  Folketal 2001  Folketal 2011  Folketal 2021 Novalja  Novalja  2 078  2 358  2 415 Pag  Pag  2 701  2 849  2 322 Povljana  Povljana  713  759  669   Kolan  276  395  467 Kolan  Kolan  423  379  332

Merknader

Kjelder
Referansar

Kategori:Øyar i Kroatia